title: Decizia (PESC) 2018/778 a Consiliului din 28 mai 2018 de modificare a Deciziei 2013/255/PESC privind măsuri restrictive împotriva Siriei

text:
               29.5.2018

               RO

               Jurnalul Oficial al Uniunii Europene

               L 131/16

         DECIZIA (PESC) 2018/778 A CONSILIULUI
   din 28 mai 2018
   de modificare a Deciziei 2013/255/PESC privind măsuri restrictive împotriva Siriei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 31 mai 2013, Consiliul a adoptat Decizia 2013/255/PESC ( (1)).

               (2)

               La 29 mai 2017, Consiliul a adoptat Decizia (PESC) 2017/917 ( (2)), prin care măsurile restrictive prevăzute în Decizia 2013/255/PESC au fost prelungite până la 1 iunie 2018.

               (3)

               În urma reexaminării măsurilor restrictive, a reieșit că acestea ar trebui prelungite din nou, până la 1 iunie 2019.

               (4)

               Rubricile aferente anumitor persoane, entități și organisme cărora li se aplică măsuri restrictive, astfel cum figurează în anexa I la Decizia 2013/255/PESC, ar trebui actualizate și modificate.

               (5)

               Prin urmare, Decizia 2013/255/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 34 din Decizia 2013/255/PESC se înlocuiește cu următorul text:

      „Articolul 34
      Prezenta decizie se aplică până la 1 iunie 2019. Aceasta se reexaminează permanent. Aceasta se poate reînnoi sau se poate modifica, după caz, în cazul în care Consiliul consideră că obiectivele acesteia nu au fost atinse.”

   Articolul 2
   Anexa I la Decizia 2013/255/PESC se modifică în conformitate cu anexa la prezenta decizie.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 28 mai 2018.

            Pentru Consiliu

            Președintele

         F. MOGHERINI

      (1)  Decizia 2013/255/PESC a Consiliului din 31 mai 2013 privind măsuri restrictive împotriva Siriei (JO L 147, 1.6.2013, p. 14).

      (2)  Decizia (PESC) 2017/917 a Consiliului din 29 mai 2017 de modificare a Deciziei 2013/255/PESC privind măsuri restrictive împotriva Siriei (JO L 139, 30.5.2017, p. 62).

      ANEXĂ
      Anexa I la Decizia 2013/255/PESC se modifică după cum urmează:

                  I.

                  În partea A („Persoane”), următoarele rubrici se modifică după cum urmează:

                              Nume

                              Informații de identificare

                              Motive

                              Data includerii pe listă

                              „7.

                           Amjad (
                                 ) Abbas (
                                 ) (alias Al-Abbas)

                              Șef al Securității Politice la Banyas, implicat în violențe împotriva manifestanților la Baida.

                              9.5.2011

                              8.

                           Rami (
                                 ) Makhlouf (
                                 )

                              Data nașterii: 10 iulie 1969;
                              Locul nașterii: Damasc;
                              pașaport nr. 000098044;
                              numărul de eliberare 002-03-0015187

                              Important om de afaceri care își desfășoară activitatea în Siria, cu interese în sectorul telecomunicațiilor, al serviciilor financiare, al transporturilor și în cel imobiliar; deține interese financiare și/sau funcții de conducere și executive în cadrul Syriatel, principalul operator de telefonie mobilă din Siria, și al fondurilor de investiții Al Mashreq, Bena Properties și Cham Holding.
                              Acordă finanțări și sprijin regimului sirian, prin intermediul intereselor sale de afaceri.
                              Este un membru influent al familiei Makhlouf și se află în legătură strânsă cu familia Assad; văr al președintelui Bashar al-Assad.

                              9.5.2011

                              9.

                           Abd Al-Fatah (
                                 ) Qudsiyah (
                                 )

                              Data nașterii: 1953;
                              Locul nașterii: Hama;
                              pașaport diplomatic nr. D0005788

                              Ofițer cu grad de general-maior în cadrul Forțelor Armate Siriene aflat în funcție după luna mai 2011.
                              Adjunct al șefului Biroului de Securitate Națională al partidului Baas. Fost șef al Direcției de Informații Militare siriene. Implicat în represiunea violentă împotriva populației civile din Siria.

                              9.5.2011

                              13.

                           Munzir (
                                 ) (alias Mundhir, Monzer) Jamil (
                                 ) Al-Assad (
                                 )

                              Data nașterii: 1 martie 1961;
                              Locul nașterii: Kerdaha, provincia Latakia;
                              Pașaport nr. 86449 și nr. 842781

                              Implicat în violențe împotriva populației civile în calitate de membru al miliției Shabiha.

                              9.5.2011

                              19.

                           Iyad (
                                 ) (alias Eyad) Makhlouf (
                                 )

                              Data nașterii: 21 ianuarie 1973;
                              Locul nașterii: Damasc;
                              pașaport nr. N001820740

                              Membru al familiei Makhlouf; fiu al lui Mohammed Makhlouf, frate al lui Hafez și al lui Rami și frate al lui Ihab Makhlouf; văr al președintelui Bashar al-Assad.
                              Membru al serviciilor de securitate și de informații siriene aflat în funcție după luna mai 2011.
                              Ofițer în cadrul DGI implicat în violențe împotriva populației civile din Siria.

                              23.5.2011

                              23.

                           Zoulhima (
                                 ) (alias Zu al-Himma) Chaliche (
                                 ) (alias Shalish, Shaleesh) (alias Dhu al-Himma Shalish)

                              Data nașterii: 1951 sau 1946 sau 1956;
                              Locul nașterii: Kerdaha

                              Ofițer în cadrul serviciilor de securitate și de informații siriene aflat în funcție după luna mai 2011; fost șef al serviciului de protecție a președintelui.
                              Membru al Forțelor Armate Siriene cu grad de general-maior aflat în funcție după luna mai 2011.
                              Implicat în violențe împotriva demonstranților.
                              Membru al familiei Assad: văr al președintelui Bashar Al-Assad

                              23.6.2011

                              26.

                           Major General Qasem (
                                 ) Soleimani (
                                 ) (alias Qasim Soleimany; Qasim Soleimani; Qasem Sulaimani; Qasim Sulaimani; Qasim Sulaymani; Qasem Sulaymani; Kasim Soleimani; Kasim Sulaimani; Kasim Sulaymani; Haj Qasem; Haji Qassem; Sarder Soleimani)

                              Data nașterii: 11 martie 1957;
                              Locul nașterii: Qom, Iran (Republica Islamică);
                              Pașaport nr. 008827, eliberat în Iran.

                              Comandant general al Corpului Gardienilor Revoluției Iraniene implicat în furnizarea de echipament și în sprijinirea regimului din Siria pentru înăbușirea protestelor din Siria.

                              23.6.2011

                              27.

                           Hossein (
                                 ) Taeb (
                                 ) (alias Taeb, Hassan; alias Taeb, Hosein; alias Taeb, Hossein; alias Taeb, Hussayn; alias Hojjatoleslam Hossein Ta'eb)

                              Data nașterii: 1963;
                              Locul nașterii: Teheran, Iran

                              Comandant adjunct în cadrul Serviciilor Secrete ale Corpului Gardienilor Revoluției Iraniene, implicat în furnizarea de echipament și în sprijinirea regimului din Siria să înăbușe protestele din Siria.

                              23.6.2011

                              36.

                           Nizar (
                                 ) al-Asaad (
                                 ) (alias Nizar Asaad)

                              Văr al lui Bashar Al-Assad; fost șef al companiei „Nizar Oilfield Supplies”

                              Foarte apropiat de anumiți funcționari guvernamentali aflați în posturi-cheie.
                              Finanțare pentru Shabiha în regiunea Latakia.

                              23.8.2011

                              37.

                           Generalul-maior Rafiq (
                                 ) (alias Rafeeq) Shahadah (
                                 ) (alias Shahada, Shahade, Shahadeh, Chahada, Chahade, Chahadeh, Chahada)

                              Data nașterii: 1956;
                              Locul nașterii: Jablah, provincia Latakia

                              Membru al Forțelor Armate Siriene cu grad de general-maior aflat în funcție după luna mai 2011. Fost șef al secției 293 (Afaceri Interne) din Damasc a Serviciului de Informații Militare sirian (SMI). Implicat direct în represiune și în violențe împotriva populației civile din Damasc. Consilier al președintelui Bashar Al-Assad pe probleme strategice și de informații militare.

                              23.8.2011

                              50.

                           Tarif (
                                 ) Akhras (
                                 ) (alias Al Akhras (
                                 ))

                              Data nașterii: 2 iunie 1951;
                              Locul nașterii: Homs, Siria;
                              Pașaport sirian nr. 0000092405

                              Om de afaceri de succes care beneficiază de pe urma regimului, pe care îl sprijină. Fondator al grupului Akhras (mărfuri, comerț, procesare și logistică) și fost președinte al Camerei de Comerț din Homs. Relații de afaceri strânse cu familia președintelui Al-Assad. Membru al Consiliului Federației Camerelor de Comerț siriene. A furnizat sprijin logistic regimului (autobuze și încărcătoare pentru tancuri).

                              2.9.2011

                              53.

                           Adib (
                                 ) Mayaleh (
                                 ) (alias André Mayard)

                              Data nașterii: 15 mai 1955;
                              Locul nașterii: Bassir

                              Fost guvernator și președinte al Consiliului de administrație al Băncii Centrale a Siriei.
                              Adib Mayaleh a controlat sectorul bancar sirian și a gestionat masa monetară siriană prin emiterea și retragerea de bancnote și prin controlarea valorii ratei de schimb valutar a lirei siriene. Prin funcția sa în cadrul Băncii Centrale a Siriei, Adib Mayaleh a furnizat sprijin economic și financiar regimului sirian.
                              Fost ministru al economiei și comerțului exterior aflat la putere după luna mai 2011.

                              15.5.2012

                              68.

                           Bassam (
                                 ) Sabbagh (
                                 ) (alias Al Sabbagh (
                                 ))

                              Data nașterii: 24 august 1959;
                              Locul nașterii: Damasc;
                              Adresa: Kasaa, Anwar al Attar Street, al Midani building, Damasc;
                              Pașaport sirian nr. 004326765, eliberat la 2 noiembrie 2008, valabil până în noiembrie 2014.

                              Consilier juridic și financiar al lui Rami Makhlouf și al lui Khaldoun Makhlouf și gestionar al afacerilor acestora. Implicat alături de Bashar Al-Assad în finanțarea unui proiect imobiliar din Latakia. Sprijină financiar regimul.

                              14.11.2011

                              79.

                           Generalul-maior Talal (
                                 ) Makhluf (
                                 ) (alias Makhlouf)

                              Fost comandant al Brigăzii 105-a a Gărzii Republicane. În prezent, general comandant al Gărzii Republicane. Membru al Forțelor Armate Siriene cu grad de general-maior aflat în funcție după luna mai 2011. Ofițer implicat în violențele din Damasc.

                              1.12.2011

                              80.

                           Generalul-maior Nazih (
                                 ) (alias Nazeeh) Hassun (
                                 ) (alias Hassoun)

                              Ofițer cu grad de general-maior în cadrul Forțelor Armate Siriene aflat în funcție după luna mai 2011. Șef al Secției de Securitate Politică a serviciilor de securitate siriene aflat în funcție după luna mai 2011. Răspunzător pentru represiunea violentă împotriva populației civile din Siria.

                              1.12.2011

                              109.

                           Imad (
                                 ) Mohammad (
                                 ) (alias Mohamed, Muhammad, Mohammed) Deeb (
                                 ) Khamis (
                                 ) (alias Imad Mohammad Dib Khamees)

                              Data nașterii: 1 august 1961;
                              Locul nașterii: lângă Damasc

                              Prim-ministru și fost ministru al electricității. În calitate de membru al guvernului, îi revine o parte din răspunderea pentru reprimarea violentă a populației siriene.

                              23.3.2012

                              114.

                           Emad (
                                 ) Abdul-Ghani (
                                 ) Sabouni (
                                 ) (alias Imad Abdul Ghani Al Sabuni)

                              Data nașterii: 1964;
                              Locul nașterii: Damasc

                              Fost ministru al telecomunicațiilor și tehnologiei, aflat în funcție cel puțin până în aprilie 2014. În calitate de fost membru al guvernului, îi revine o parte din răspunderea pentru represiunea violentă împotriva populației civile. Numit în iulie 2016 șef al Agenției pentru Planificare și Cooperare Internațională (agenție guvernamentală).

                              27.2.2012

                              116.

                           Tayseer (
                                 ) Qala (
                                 ) Awwad (
                                 )

                              Data nașterii: 1943;
                              Locul nașterii: Damasc

                              Fost ministru al justiției. Asociat cu regimul sirian și represiunea violentă a acestuia împotriva populației civile. Fost șef al Tribunalului Militar. Membru al Consiliul Superior al Judecătorilor.

                              23.9.2011

                              132.

                           General de brigadă Abdul- Salam (
                                 ) Fajr (
                                 ) Mahmoud (
                                 )

                              Șef al secției din Bab Touma (Damasc) a Serviciului de informații al forțelor aeriene. Răspunzător pentru torturarea opozanților aflați în detenție.

                              24.7.2012

                              147.

                           Generalul Amer al-Achi (alias Amer Ibrahim al-Achi; alias Amis al Ashi; alias Ammar Aachi; alias Amer Ashi) (
                                 )

                              Șef al secției informații a Agenției de Informații a Forțelor Armate Aeriene (2012-2016). Prin funcția sa în cadrul Agenției de Informații a Forțelor Armate Aeriene, Amer al-Achi este implicat în represiunea opoziției siriene.

                              24.7.2012

                              153.

                           Waleed (
                                 ) (alias Walid) Al Mo'allem (
                                 ) (alias Al Moallem, Muallem (
                                 ))

                              Viceprim-ministru, ministrul afacerilor externe și expatriaților. În această calitate, îi revine răspunderea pentru represiunea violentă împotriva populației civile.

                              16.10.2012

                              157.

                           Ing. Bassam (
                                 ) Hanna (
                                 )

                              Data nașterii: 1954;
                              Locul nașterii: Alep (Siria)

                              Fost ministru al resurselor de apă aflat la putere după luna mai 2011. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              160.

                           Dr. Hazwan (
                                 ) Al Wez (
                                 ) (alias Al Wazz)

                              Ministrul educației. În această calitate, îi revine o parte din răspunderea pentru represiunea violentă împotriva populației civile.

                              16.10.2012

                              169.

                           Dr. Adnan (
                                 ) Abdo (
                                 ) (alias Abdou) Al Sikhny (
                                 ) (alias Al-Sikhni, Al-Sekhny, Al-Sekhni)

                              Data nașterii: 1961;
                              Locul nașterii: Alep (Siria)

                              Fost ministru al industriei. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              171.

                           Dr Abdul-Salam (
                                 ) Al Nayef (
                                 )

                              Fost ministru al sănătății aflat la putere după luna mai 2011. În calitate de fost membru al guvernului, îi revine o parte din răspunderea pentru reprimarea violentă de către regim a populației civile.

                              16.10.2012

                              175.

                           Najm-eddin (
                                 ) (alias Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (alias Khrait)

                              Fost ministru de stat. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              176.

                           Abdullah (
                                 ) (alias Abdallah) Khaleel (
                                 ) (alias Khalil) Hussein (
                                 ) alias Hussain)

                              Fost ministru de stat aflat la putere după luna mai 2011. În calitate de fost membru al guvernului, îi revine o parte din răspunderea pentru reprimarea violentă de către regim a populației civile.

                              16.10.2012

                              189.

                           Dr Malek (
                                 ) Ali (
                                 ) (alias Malik Ali)

                              Data nașterii: 1956;
                              Locul nașterii: Tartous (Siria)

                              Fost ministru al învățământului superior aflat la putere după luna mai 2011. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              24.6.2014

                              206.

                           Generalul-maior Muhamad (
                                 ) (alias Mohamed, Muhammad) Mahalla (
                                 ) (alias Mahla, Mualla, Maalla, Muhalla)

                              Data nașterii: 1960;
                              Locul nașterii: Jableh

                              Membru al Forțelor Armate Siriene cu rang de general-maior aflat în funcție după luna mai 2011. Șeful secției 293 (Afaceri Interne) a Serviciului de Informații Militare sirian (SMI), din aprilie 2015. Răspunzător pentru represiune și violențe împotriva populației civile din Damasc/guvernoratul Damasc. Fost șef-adjunct al Direcției de Securitate Politică (2012), ofițer al Gărzii Republicane Siriene și director-adjunct al Direcției de Securitate Politică. Șeful Poliției Militare, membru al Biroului de Securitate Națională.

                              29.5.2015

                              210.

                           Tahir (
                                 ) Hamid (
                                 ) Khalil (
                                 ) (alias Tahir Hamid Khali; Khalil Tahir Hamid)

                              Funcție: general-maior

                              Deține gradul de general-maior și funcția de șef al Direcției Siriene de Artilerie și Rachete în cadrul Forțelor Armate Siriene, aflat în funcție după mai 2011. În calitatea sa de ofițer superior în cadrul Direcției Siriene de Artilerie și Rachete, este răspunzător de reprimarea violentă a populației civile, inclusiv de desfășurarea de rachete și arme chimice de către brigăzile aflate sub comanda sa în zone civile foarte populate din regiunea Ghouta, în 2013.

                              28.10.2016

                              251.

                           Mohammad (
                                 ) Ziad (
                                 ) Ghriwati (
                                 ) (alias Mohammad Ziad Ghraywati)

                              Mohammad Ziad Ghriwati este inginer la Centrul de Studii și Cercetare Științifică sirian. Este implicat în proliferarea și furnizarea de arme chimice. Mohammad Ziad Ghriwati a fost implicat în construirea de butoaie cu exploziv care au fost utilizate împotriva populației civile din Siria.
                              Este asociat cu Centrul de Studii și Cercetare Științifică sirian, entitate inclusă pe listă.

                              18.7.2017

                              253.

                           Khaled (
                                 ) Sawan (
                                 )

                              Dr. Khaled Sawan este inginer în cadrul Centrului de cercetare și studii științifice din Siria, care este implicat în proliferarea și livrarea de arme chimice. A fost implicat în construirea butoaielor cu exploziv care au fost utilizate împotriva populației civile din Siria.
                              A fost asociat cu Centrul de cercetare și studii științifice din Siria, o entitate inclusă pe listă.

                              18.7.2017

                              254.

                           Raymond (
                                 ) Rizq (
                                 ) (alias Raymond Rizk)

                              Raymond Rizq este inginer în cadrul Centrului de cercetare și studii științifice din Siria, implicat în proliferarea și livrarea de arme chimice. A fost implicat în construirea butoaielor cu exploziv care au fost utilizate împotriva populației civile din Siria.
                              Este asociat cu Centrul de cercetare și studii științifice din Siria, o entitate inclusă pe listă.

                              18.7.2017

                              261.

                           Maher Sulaiman (alias
                                 ; Mahir; Suleiman)

                              Locul nașterii: Lattakia, Siria;
                              Doctor; Director al Institutului superior de știință și tehnologie aplicate;
                              Adresă: Institutul superior de știință și tehnologie aplicate (Higher Institute for Applied Sciences and Technology [HIAST]), P.O. Box 31983, Damasc

                              Directorul Institutului superior de știință și tehnologie aplicate (HIAST), care oferă formare și susținere profesională, făcând parte din sectorul proliferării armelor chimice. Având în vedere funcția sa importantă în HIAST, care este o instituție afiliată și subordonată SSRC, el este asociat cu HIAST și SSRC, ambele fiind entități desemnate.

                              19.3.2018”

                  II.

                  În partea A („Persoane”), următoarele nume și rubricile corespunzătoare se elimină:

                              21.

                              Dawud Rajiha

                              39.

                              Hassan Bin-Ali Al-Turkmani

                  III.

                  În partea A („Persoane”), numerele rubricilor aferente persoanelor menționate mai jos se înlocuiesc după cum urmează:

                              Numele persoanei

                              Numărul actual al rubricii

                              Noul număr al rubricii

                              Houmam Jaza'iri

                              1

                              264

                              Mohamad Amer Mardini

                              2

                              265

                              Mohamad Ghazi Jalali

                              3

                              266

                              Kamal Cheikha

                              4

                              15

                              Hassan Nouri

                              5

                              17

                              Mohammad Walid Ghazal

                              6

                              74

                              Khalaf Souleymane

                              7

                              118

                              Nizar Wahbeh Yazaji

                              8

                              178

                              Hassan Safiyeh

                              9

                              202

                              Issam Khalil

                              10

                              267

                              Ghassan Ahmed

                              13

                              268

                              Abdelhamid Khamis

                              16

                              269

                  IV.

                  În partea B („Entități”), rubrica nr. 60 se înlocuiește cu următorul text:

                              Nume

                              Informații de identificare

                              Motive

                              Data includerii pe listă

                              „60.

                           Higher Institute for Applied Sciences and Technology (Institutul Superior de Științe și Tehnologie Aplicate) (HIAST) (

                                 ) [alias Institut Supérieur des Sciences Appliquées et de Technologie (ISSAT)]

                              P.O. Box 31983, Barzeh

                              Entitate afiliată și filială a Centrului de Cercetare și Studii Științifice sirian (SSRC), care este deja inclus pe listă. Furnizează SSRC formare și sprijin și este, prin urmare, răspunzătoare pentru represiunea violentă împotriva populației civile.

                              23.7.2014”


title: Decizia (UE) 2018/839 a Consiliului din 4 iunie 2018 de numire a doi membri și a șase supleanți, propuși de Regatul Danemarcei, în cadrul Comitetului Regiunilor

text:
               7.6.2018

               RO

               Jurnalul Oficial al Uniunii Europene

               L 141/7

         DECIZIA (UE) 2018/839 A CONSILIULUI
   din 4 iunie 2018
   de numire a doi membri și a șase supleanți, propuși de Regatul Danemarcei, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului danez,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 30 noiembrie 2015, prin Decizia (UE) 2015/2237 a Consiliului (4), domnul Peter KOFOD POULSEN a fost înlocuit de domnul Niels Erik SØNDERGAARD în calitatea de supleant.

               (2)

               Două locuri de membru în cadrul Comitetului Regiunilor au devenit vacante ca urmare a încheierii mandatelor domnului Henrik Ringbæk MADSEN și domnului Marc Perera CHRISTENSEN de membri în cadrul Comitetului Regiunilor.

               (3)

               Cinci locuri de supleant în cadrul Comitetului Regiunilor au devenit vacante ca urmare a încheierii mandatelor domnului Henrik BRADE JOHANSEN, domnului Martin HULGAARD, domnului Niels Erik SØNDERGAARD, doamnei Jane Strange NIELSEN și domnului Henrik QVIST.

               (4)

               Un loc de supleant a devenit vacant ca urmare a numirii domnului Per NØRHAVE în calitatea de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Sunt numiți în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               (a)

               în calitatea de membri:

                           —

                           domnul Arne LÆGAARD, Regional councillor, Central Denmark Region;

                           —

                           domnul Per NØRHAVE, 1. Deputy Mayor, Municipality of Ringsted;

               (b)

               în calitatea de supleanți:

                           —

                           doamna Karen MELCHIOR, Member of The City Council of Copenhagen;

                           —

                           domnul Anders Rosenstand LAUGESEN, Councillor, Municipality of Skanderborg;

                           —

                           domnul Erik HØGH-SØRENSEN, Regional councillor, North Denmark Region;

                           —

                           domnul Evan LYNNERUP, Regional councillor, Zealand Region;

                           —

                           doamna Ursula Beate DIETRICH-PETERSEN, Regional councillor, Zealand Region;

                           —

                           domnul Marc Perera CHRISTENSEN, Magistrate member, Aarhus Municipality.

         Articolul 2
   Prezenta decizie intră în vigoare la data adoptării.

      Adoptată la Luxemburg, 4 iunie 2018.

            Pentru Consiliu

            Președintele

         T. TSACHEVA

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

      (4)  Decizia (UE) 2015/2237 a Consiliului din 30 noiembrie 2015 de numire a unui supleant danez în cadrul Comitetului Regiunilor (JO L 317, 3.12.2015, p. 35).


title: Decizia Comisiei din 7 iunie 2018 de instituire formală a Grupului de experți pentru politica vamală a Comisiei

text:
               12.6.2018

               RO

               Jurnalul Oficial al Uniunii Europene

               C 201/3

         DECIZIA COMISIEI
   din 7 iunie 2018
   de instituire formală a Grupului de experți pentru politica vamală a Comisiei
   (2018/C 201/04)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Tratatul privind funcționarea Uniunii Europene (TFUE) conferă Uniunii competențe privind aspectele vamale în mai multe domenii ale politicilor și acțiunilor sale interne sau externe. Exercitarea acestor competențe de către Uniune și punerea în aplicare de către statele membre a măsurilor adoptate pe baza acestora au modelat și, treptat, au consolidat uniunea vamală din 1968 până în prezent.

               (2)

               În conformitate cu Comunicarea Comisiei intitulată „Dezvoltarea uniunii vamale a UE și guvernanța acesteia” (1), Comisia trebuie să revitalizeze parteneriatul cu statele membre pentru a pune în practică o viziune globală comună a gestionării uniunii vamale a UE pentru a garanta o cooperare mai flexibilă și mai eficace și o mai bună reglementare, făcând apel la cunoștințele de specialitate ale autorităților vamale ale statelor membre în cadrul unui organism consultativ.

               (3)

               De asemenea, este necesar să se asigure aplicarea uniformă și eficientă a normelor printr-o mai bună coordonare și cooperare între serviciile operaționale.

               (4)

               În plus, gestionarea eficace a frontierei externe a Uniunii necesită în prezent o abordare coordonată în gestionarea frontierelor și asigurarea respectării legii, precum și dezvoltarea unei cooperări mai strânse și intensificarea schimbului de informații cu administrațiile implicate în alte domenii de politică relevante, cum ar fi uniunea securității, pentru a contribui la eficacitatea acesteia.

               (5)

               În ceea ce privește elaborarea politicilor, coordonarea și punerea în aplicare a uniunii vamale, Comisia s-a bazat în mare măsură, până în prezent, pe cunoștințele de specialitate și pe consilierea Grupului pentru politica vamală (GPV), care a fost înființat în 1962. GPV este un grup de experți informal al Comisiei în sensul Deciziei Comisiei de stabilire a normelor orizontale privind grupurile de experți (2), care reunește șefii administrațiilor vamale. Importanța GPV a fost recunoscută de Consiliu în concluziile sale privind reforma guvernanței uniunii vamale a UE (3).

               (6)

               Pentru a consolida poziția GPV în cadrul guvernanței uniunii vamale, asigurând coerența activităților desfășurate în acest sens și valorificând cunoștințele sale de specialitate, pentru a sublinia importanța acestuia în procesul de guvernanță a uniunii vamale, alături de alte organizații implicate, și pentru a dezvolta și clarifica rolul, sarcinile și structura acestuia, este necesar să se oficializeze statutul GPV.

               (7)

               Grupul ar urma să acorde sprijin Comisiei pentru a contribui la definirea politicii și strategiei vamale și la stabilirea unor priorități strategice și operaționale clare pentru viitorul dezvoltării și gestionării uniunii vamale, în conformitate cu obiectivele sale strategice, după cum se arată în Comunicarea Comisiei privind strategia pentru evoluția uniunii vamale (4).

               (8)

               De asemenea, grupul ar trebui să asiste Comisia la stabilirea cooperării și coordonării globale dintre Comisie, statele membre și alte părți interesate cu privire la aspectele operaționale ale uniunii vamale și la punerea în aplicare a legislației, programelor și politicilor Uniunii în domeniul vamal. De asemenea, grupul ar trebui să primească și să ofere consiliere cu privire la aspectele importante ale altor politici relevante pentru politica vamală, cum ar fi politica antifraudă sau colectarea veniturilor.

               (9)

               Grupul ar trebui să fie compus din autoritățile vamale ale statelor membre.

               (10)

               Ar trebui să se prevadă norme privind divulgarea informațiilor de către membrii grupului.

               (11)

               Datele cu caracter personal trebuie să fie prelucrate în conformitate cu Regulamentul (CE) nr. 45/2001 al Parlamentului European și al Consiliului (5),

         DECIDE:
   Articolul 1
   Obiect
   Se instituie în mod formal Grupul de experți pentru politica vamală a Comisiei („grupul”).
   Articolul 2
   Sarcini
   Sarcinile grupului sunt:

               (a)

               să ofere Comisiei consiliere strategică cu privire la aspecte ale politicii vamale și la modalitățile de ameliorare a funcționării uniunii vamale;

               (b)

               să ofere Comisiei consultanță cu privire la funcționarea eficace și eficientă a uniunii vamale, inclusiv consiliere cu privire la aspecte legate de punerea în aplicare a măsurilor operaționale;

               (c)

               să facă schimb de experiență, de bune practici și de informații privind riscurile emergente și provocările operaționale și legate de finanțare și conformitate;

               (d)

               să ofere Comisiei consiliere strategică în legătură cu activitățile din următoarele programe financiare:

                           (i)

                           Vamă 2020, stabilit prin Regulamentul (UE) nr. 1294/2013 al Parlamentului European și al Consiliului (6);

                           (ii)

                           Fiscalis 2020, stabilit prin Regulamentul (UE) nr. 1286/2013 al Parlamentului European și al Consiliului (7);

               (e)

               să ofere consiliere cu privire la aspecte legate de colectarea veniturilor care intră în sfera de responsabilitate a autorităților vamale;

               (f)

               să ofere consiliere strategică cu privire la următoarele aspecte:

                           (i)

                           inițiative noi sau planificate în domeniul politicii vamale și al programelor și acte legislative planificate care vor modifica politica vamală actuală, vor avea un impact asupra acesteia sau vor afecta procedurile operaționale;

                           (ii)

                           aspecte legate de punerea în aplicare a măsurilor operaționale care decurg din noile acte legislative;

                           (iii)

                           aspecte care vor avea un impact asupra organizării, gestionării resurselor umane, inclusiv a programelor educaționale și de formare, asupra bugetului sau capacităților administrațiilor sau autorităților statelor membre;

                           (iv)

                           orice alte aspecte de natură strategică legate de teme/probleme vamale în care sunt implicați membrii și care se încadrează în alte domenii de politică ale Uniunii decât uniunea vamală;

               (g)

               să asigure schimbul de experiență și bune practici cu privire la chestiuni legate de domeniul vamal.

         Articolul 3
   Consultare
   Comisia poate consulta grupul cu privire la orice aspect legat de politica vamală.
   Articolul 4
   Componența
   (1)   Membrii sunt autorități vamale conform definiției de la articolul 5 alineatul (1) din Regulamentul (UE) nr. 952/2013 al Parlamentului European și al Consiliului (8). Membrii își desemnează reprezentanții la nivel de director general al DG TAXUD/șef de departament sau la un nivel echivalent și au responsabilitatea de a se asigura că reprezentanții lor dispun de nivelul necesar de cunoștințe de specialitate.
   (2)   Reprezentanții membrilor care, în opinia DG TAXUD, nu îndeplinesc condițiile prevăzute la articolul 339 din Tratatul privind funcționarea Uniunii Europene nu mai sunt invitați să participe la reuniunile grupului și pot fi înlocuiți pentru perioada rămasă până la încheierea mandatului lor.
   Articolul 5
   Președintele
   Grupul este prezidat de directorul general al DG TAXUD sau, în absența directorului general, de un alt reprezentant al Comisiei numit de DG TAXUD.
   Articolul 6
   Funcționarea
   (1)   Grupul acționează la cererea DG TAXUD, în conformitate cu normele orizontale.
   (2)   Reuniunile grupului au loc, în principiu, la sediul Comisiei.
   (3)   DG TAXUD asigură serviciile de secretariat. La reuniunile grupului și ale subgrupurilor acestuia pot participa funcționari din alte departamente ale Comisiei care sunt interesați de discuții.
   (4)   Cu acordul DG TAXUD, grupul poate decide, cu majoritatea simplă a membrilor săi, ca deliberările să fie publice.
   (5)   Procesele-verbale ale discuțiilor pe marginea fiecărui punct de pe ordinea de zi și ale avizelor emise de grup sunt concludente și complete. Procesele-verbale se întocmesc de către secretariat, sub responsabilitatea președintelui.
   (6)   Grupul adoptă prin consens avizele, recomandările și rapoartele sale. În cazul unui vot, rezultatul votului se decide cu majoritatea simplă a membrilor. Membrii care au votat împotrivă au dreptul ca la avizele, recomandările sau rapoartele grupului să se anexeze un document care să rezume argumentele pe care se întemeiază poziția lor.
   Articolul 7
   Subgrupuri
   (1)   Pentru analizarea unor chestiuni specifice, DG TAXUD poate înființa subgrupuri al căror mandat este stabilit de DG TAXUD. Subgrupurile își desfășoară activitatea în conformitate cu normele orizontale și sunt subordonate grupului. După ce și-au îndeplinit mandatul, subgrupurile sunt dizolvate.
   (2)   Numai membrii grupului pot fi numiți ca membri ai unui subgrup.
   Articolul 8
   Experți invitați
   DG TAXUD poate invita experți care dețin cunoștințe de specialitate cu privire la un anumit subiect de pe ordinea de zi, pentru a participa, ad-hoc, la activitățile grupului sau ale subgrupurilor sale.
   Articolul 9
   Observatori
   (1)   În urma unei invitații directe sau a unei cereri de candidaturi, pot primi statutul de observator persoane fizice, organizații și entități publice, în conformitate cu normele orizontale.
   (2)   Organizațiile și entitățile publice care au primit statutul de observator își desemnează reprezentanți.
   (3)   Observatorii și reprezentanții acestora pot fi autorizați de președinte să participe la discuțiile grupului și să ofere cunoștințe de specialitate. Aceștia nu au însă drept de vot și nici nu participă la formularea recomandărilor sau a avizelor grupului.
   Articolul 10
   Regulamentul de procedură
   La propunerea și cu acordul DG TAXUD, grupul își adoptă regulamentul de procedură cu majoritatea simplă a membrilor săi, pe baza regulamentului de procedură standard pentru grupurile de experți, în conformitate cu normele orizontale.
   Articolul 11
   Secretul profesional și gestionarea informațiilor clasificate
   Membrii grupului și reprezentanții acestora, precum și experții și observatorii invitați respectă obligația privind secretul profesional, care, în temeiul tratatelor și al normelor de aplicare a acestora, se aplică tuturor membrilor instituțiilor și personalului acestora, precum și normele de securitate ale Comisiei privind protecția informațiilor clasificate ale Uniunii, prevăzute în Deciziile (UE, Euratom) 2015/443 (9) și (UE, Euratom) 2015/444 (10) ale Comisiei. Dacă aceste obligații nu sunt respectate, Comisia poate lua toate măsurile care se impun.
   Articolul 12
   Transparența
   (1)   Grupul și subgrupurile sale sunt înregistrate în registrul grupurilor de experți.
   (2)   În ceea ce privește componența grupului, în registrul grupurilor de experți se publică următoarele date:

               (a)

               denumirea autorităților vamale;

               (b)

               numele observatorilor.

         (3)   Toate documentele relevante, incluzând ordinile de zi, procesele-verbale și contribuțiile participanților, se publică fie în registrul grupurilor de experți, fie prin intermediul unui link din registru către un site web specializat care conține informațiile respective. Accesul la site-urile web specializate nu este condiționat de înregistrarea ca utilizator sau de alte restricții. În special, ordinea de zi și alte documente de referință relevante se publică în timp util înainte de reuniune, iar procesele-verbale se publică fără întârziere după reuniune. Se prevăd excepții de la publicare numai dacă se consideră că divulgarea unui document ar putea submina protecția unui interes public sau privat, conform definiției de la articolul 4 din Regulamentul (CE) nr. 1049/2001 al Parlamentului European și al Consiliului (11).
   Articolul 13
   Cheltuielile aferente reuniunilor
   (1)   Participanții la activitățile grupului și ale subgrupurilor nu sunt remunerați pentru serviciile oferite.
   (2)   Cheltuielile de călătorie și diurnele participanților la activitățile grupului și ale subgrupurilor sunt rambursate de către Comisie. Rambursarea se face în conformitate cu dispozițiile în vigoare ale Comisiei și în limita creditelor disponibile alocate serviciilor Comisiei în cadrul procedurii anuale de alocare a resurselor. Rambursarea se limitează la un singur participant pentru fiecare stat membru.

      Adoptată la Bruxelles, 7 iunie 2018.

            Pentru Comisie

         Pierre MOSCOVICI

            Membru al Comisiei

      (1)  COM(2016) 813 final din 21 decembrie 2016.

      (2)  C(2016) 3301 final din 30 mai 2016.

      (3)  JO C 171, 6.6.2014, p. 1.

      (4)  COM(2008) 169 final din 1 aprilie 2008.

      (5)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (6)  Regulamentul (UE) nr. 1294/2013 al Parlamentului European și al Consiliului din 11 decembrie 2013 de instituire a unui program de acțiune pentru domeniul vamal în Uniunea Europeană pentru perioada 2014-2020 (Vamă 2020) și de abrogare a Deciziei nr. 624/2007/CE (JO L 347, 20.12.2013, p. 209).

      (7)  Regulamentul (UE) nr. 1286/2013 al Parlamentului European și al Consiliului din 11 decembrie 2013 de instituire a unui program de acțiune pentru a îmbunătăți funcționarea sistemelor de impozitare în Uniunea Europeană pentru perioada 2014-2020 (Fiscalis 2020) și de abrogare a Deciziei nr. 1482/2007/CE (JO L 347, 20.12.2013, p. 25).

      (8)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).

      (9)  Decizia (UE, Euratom) 2015/443 a Comisiei din 13 martie 2015 privind securitatea în cadrul Comisiei (JO L 72, 17.3.2015, p. 41).

      (10)  Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53).

      (11)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43).


title: Decizia Consiliului din 22 iunie 2018 de adoptare a poziției Consiliului privind proiectul de buget rectificativ nr. 3 al Uniunii Europene pentru exercițiul financiar 2018

text:
               27.6.2018

               RO

               Jurnalul Oficial al Uniunii Europene

               C 223/7

         DECIZIA CONSILIULUI
   din 22 iunie 2018
   de adoptare a poziției Consiliului privind proiectul de buget rectificativ nr. 3 al Uniunii Europene pentru exercițiul financiar 2018
   (2018/C 223/06)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 41,
   întrucât:

               —

               bugetul Uniunii pentru exercițiul financiar 2018 a fost adoptat definitiv la 30 noiembrie 2017 (2);

               —

               la 23 mai 2018, Comisia a înaintat o propunere care conținea proiectul de buget rectificativ nr. 3 la bugetul general pentru exercițiul financiar 2018;

               —

               pentru a putea răspunde unor nevoi de finanțare legate de extinderea Instrumentului pentru refugiații din Turcia și pentru a asigura astfel continuitatea, proiectul de buget rectificativ nr. 3 la bugetul general pentru exercițiul financiar 2018 trebuie să fie adoptat fără întârziere. Prin urmare, se justifică scurtarea, în conformitate cu articolul 3 alineatul (3) din Regulamentul de procedură al Consiliului, a termenului de opt săptămâni pentru informarea parlamentelor naționale prevăzut la articolul 4 din Protocolul nr. 1,

         ADOPTĂ PREZENTA DECIZIE:
   Articol unic
   Poziția Consiliului privind proiectul de buget rectificativ nr. 3 al Uniunii Europene pentru exercițiul financiar 2018 a fost adoptată la 22 iunie 2018.
   Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/.

      Adoptată la Luxemburg, 22 iunie 2018.

            Pentru Consiliu

            Președintele

         V. GORANOV

      (1)  JO L 298, 26.10.2012, p. 1.

      (2)  JO L 57, 28.2.2018, p. 1.


               27.6.2018

               RO

               Jurnalul Oficial al Uniunii Europene

               C 224/176

         P8_TA(2016)0429
   Cerere de ridicare a imunității parlamentare a lui Jean-François Jalkh
   Decizia Parlamentului European din 22 noiembrie 2016 privind cererea de ridicare a imunității lui Jean-François Jalkh (2016/2115(IMM))
   (2018/C 224/29)

      Parlamentul European,

               —

               având în vedere cererea de ridicare a imunității lui Jean-François Jalkh, transmisă la 14 aprilie 2016 de Ministrul francez al Justiției, în legătură cu procedura judiciară (dosarul nr. 14142000183) deschisă împotriva dlui Jean-François Jalkh la Tribunalul Regional Nanterre în urma unei plângeri cu constituire ca parte civilă formulată de către asociația „Maison des potes – Maison de l’égalité” pentru incitare publică la discriminare rasială și religioasă; cererea a fost comunicată în plen în 8 iunie 2016,

               —

               în urma audierii lui Jean-François Jalkh, în conformitate cu articolul 9 alineatul (5) din Regulamentul de procedură,

               —

               având în vedere articolele 8 și 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),

               —

               având în vedere articolul 26 din Constituția Republicii Franceze, modificată prin Legea constituțională nr. 95-880 din 4 august 1995,

               —

               având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,

               —

               având în vedere raportul Comisiei pentru afaceri juridice (A8-0318/2016),

               A.

               întrucât parchetul Curții de Apel Versailles a solicitat ridicarea imunității parlamentare a deputatului în Parlamentul European Jean-François Jalkh, în legătură cu o acțiune în justiție pentru o infracțiune pe care ar fi comis-o;

               B.

               întrucât ridicarea imunității lui Jean-François Jalkh este legată de o presupusă infracțiune de incitare publică la discriminare pe motive de naționalitate, rasă sau religie, verbal, în scris, prin imagini sau printr-un mijloc de comunicare publică pe cale electronică, comisă de una sau mai multe persoane nedesemnate; infracțiunea este prevăzută la articolul 24, alineatul (8), articolul (23) alineatul (1) și articolul 42 din Legea din 29 iulie 1881 și la articolul 93 alineatul (3) din Legea nr. 82-652 din 29 iulie 1982 și sancționată la articolul 24, alineatele (8), (10), (11) și (12) din Legea din 29 iulie 1881 și la articolul 131-26 alineatele (2) și (3) din Codul penal;

               C.

               întrucât Jean-François Jalkh a fost acuzat de asociația „Maison des potes – Maison de l’égalité” într-o cerere depusă la Tribunalul Regional Nanterre, la 22 mai 2014;

               D.

               întrucât plângerea se referă la o serie de declarații făcute într-o broșură intitulată „Manualul consilierilor locali ai Frontului Național”, publicată la 19 septembrie 2013 și postată pe site-ul internet oficial al federației Frontului Național (FN) la 30 noiembrie 2013, declarații prin care toți candidații FN la funcția de consilier municipal la alegerile din 23 și 30 martie 2014 erau încurajați ca, încă de la prima ședință în noul consiliu municipal, să acorde prioritate populației franceze („priorité nationale”) la atribuirea locuințelor sociale; întrucât Jean-François Jalkh era directorul de publicații al FN și deținea controlul editorial asupra tuturor site-urilor internet ale federației;

               E.

               întrucât, în conformitate cu articolul 9 din Protocolul nr. 7 privind privilegiile și imunitățile Uniunii Europene, membrii Parlamentului European beneficiază, pe teritoriul național, de imunitățile recunoscute membrilor parlamentului propriei țări;

               F.

               întrucât articolul 26 din Constituția Republicii Franceze prevede că niciun membru al parlamentului francez nu poate fi urmărit, căutat, arestat, deținut sau judecat pentru opinii sau voturi exprimate în exercițiul funcțiunii;

               G.

               întrucât sfera imunității acordate membrilor parlamentului francez corespunde, de fapt, domeniului de aplicare a imunității acordate deputaților în Parlamentul European în temeiul articolului 8 din Protocolul nr 7 privind privilegiile și imunitățile Uniunii Europene; întrucât Curtea de Justiție a statuat că, pentru a beneficia de imunitate, opiniile unui deputat în Parlamentul European trebuie să fie exprimate în exercitarea funcțiilor sale, ceea ce impune existența unei legături între opinia exprimată și îndatoririle parlamentare; întrucât această legătură trebuie să fie directă și evidentă;

               H.

               întrucât Jean-François Jalkh nu era deputat în Parlamentul European în momentul în care a avut loc presupusa infracțiune, și anume la 19 septembrie și 30 noiembrie 2013, însă materialele presupus ofensatoare puteau fi încă consultate de oricine dorea să le acceseze la 23 iunie și 2 octombrie 2014;

               I.

               întrucât este evident că acuzațiile nu sunt legate de funcția lui Jean-François Jalkh de deputat în Parlamentul European, ci se referă la activități de natură pur națională sau regională, având în vedere faptul că declarațiile au fost adresate aspiranților la funcția de membru în consiliul local, în contextul alegerilor locale din 23 și 30 martie 2014, și sunt legate de funcția sa de director de publicații ale Frontului Național și de faptul că deținea controlul editorial asupra tuturor site-urilor internet ale federației;

               J.

               întrucât acțiunile incriminate nu constituie opinii sau voturi exprimate în cadrul exercitării funcțiilor de deputat în Parlamentul European, în sensul articolului 8 din Protocolul nr. 7 privind privilegiile și imunitățile Uniunii Europene;

               K.

               întrucât nu există nicio suspiciune că s-ar încerca obstrucționarea activității parlamentare a lui Jean-François Jalkh (fumus persecutionis) prin ancheta judiciară, având în vedere faptul că aceasta a fost inițiată în urma cererii asociației „Maison des potes – Maison de l’égalité”, care a fost depusă înainte de intrarea sa în funcție în Parlamentul European;

               1.

               hotărăște să ridice imunitatea lui Jean-François Jalkh;

               2.

               încredințează Președintelui sarcina de a transmite imediat prezenta decizie, precum și raportul comisiei competente, Ministrului Justiției al Republicii Franceze și lui Jean-François Jalkh.

      (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C200/07 și C-201/07, ECLI:EU:C:2008:579; hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C163/10, ECLI: EU:C:2011:543; hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.


               27.6.2018

               RO

               Jurnalul Oficial al Uniunii Europene

               C 224/178

         P8_TA(2016)0430
   Cerere de ridicare a imunității parlamentare a lui Jean-François Jalkh
   Decizia Parlamentului European din 22 noiembrie 2016 privind cererea de ridicare a imunității lui Jean-François Jalkh (2016/2107(IMM))
   (2018/C 224/30)

      Parlamentul European,

               —

               având în vedere cererea de ridicare a imunității lui Jean-François Jalkh, transmisă la 14 aprilie 2016 de Ministrul francez al Justiției, în legătură cu procedura judiciară (dosarul nr. 1422400530) pusă în mișcare împotriva dlui Jean-François Jalkh la Tribunalul Paris în urma unei plângeri cu constituire ca parte civilă formulată de către Asociația „Biroul Național de Vigilență împotriva Antisemitismului (BNVCA)” pentru incitare publică la discriminare, la ură sau la violență, și comunicată în ședința plenară din 8 iunie 2016,

               —

               în urma audierii lui Jean-François Jalkh, în conformitate cu articolul 9 alineatul (5) din Regulamentul de procedură,

               —

               având în vedere articolele 8 și 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),

               —

               având în vedere articolul 26 din Constituția Republicii Franceze, astfel cum a fost modificată prin Legea constituțională nr. 95-880 din 4 august 1995,

               —

               având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,

               —

               având în vedere raportul Comisiei pentru afaceri juridice (A8-0319/2016),

               A.

               întrucât procurorul Curții de Apel din Paris a solicitat ridicarea imunității parlamentare a deputatului în Parlamentul European Jean-François Jalkh, în legătură cu o acțiune în justiție pentru o presupusă infracțiune;

               B.

               întrucât ridicarea imunității lui Jean-François Jalkh este legată de o presupusă infracțiune de incitare la discriminare, la ură sau la violență împotriva unei persoane sau a unui grup de persoane, din motive ținând de originea, de apartenența sau neapartenența lor la o etnie, națiune, rasă sau la o religie anume, infracțiune prevăzută la articolul 24 alineatul (8) și articolul (23) alineatul (1) din Legea din 29 iulie 1881;

               C.

               întrucât Jean-François Jalkh a fost acuzat de către Asociația „Biroul Național de Vigilență împotriva Antisemitismului (BNVCA)” în cadrul unei plângeri depuse la decanul judecătorilor de instrucție din Paris la 12 august 2014;

               D.

               întrucât plângerea se referă la o serie de declarații făcute de dl Jean-Marie Le Pen cu ocazia unui interviu difuzat pe site-ul www.frontnational.com, și apoi pe blogul www.jeanmarielepen.com la 6 iunie 2014, ca reacție la invocarea de către un intervenient a numelui cântărețului Patrick Bruel, care afirmase că nu mai poate participa la spectacole în orașele în care a fost ales un primar aparținând Frontului Național, dl Jean-Marie Le Pen declarând: „Asta nu mă miră. Ascultați-mă, data viitoare îi băgăm pe toți la cuptor”; întrucât Jean-François Jalkh a fost redactor al site-ului oficial al Frontului Național;

               E.

               întrucât, în conformitate cu articolul 9 din Protocolul nr. 7 privind privilegiile și imunitățile Uniunii Europene, membrii Parlamentului European beneficiază, pe teritoriul național, de imunitățile recunoscute membrilor Parlamentului propriei țări;

               F.

               întrucât articolul 26 din Constituția Republicii Franceze prevede că niciun membru al Parlamentului nu poate fi urmărit, căutat, arestat, deținut sau judecat pentru opinii sau voturi exprimate în exercițiul funcțiunii;

               G.

               întrucât sfera imunității acordate deputaților în parlamentul Franței corespunde, de fapt, domeniului de aplicare a imunității acordate deputaților în PE în temeiul articolului 8 din Protocolul nr 7 privind privilegiile și imunitățile Uniunii Europene; întrucât Curtea de Justiție a statuat că, pentru a beneficia de imunitate, opiniile unui deputat în Parlamentul European trebuie să fie exprimate de acesta în exercitarea funcțiilor sale, ceea ce impune existența unei legături între opinia exprimată și îndatoririle parlamentare; întrucât această legătură trebuie să fie directă și evidentă;

               H.

               întrucât Jean-François Jalkh nu își preluase atribuțiile de deputat în Parlamentul European în momentul în care a avut loc presupusa infracțiune, și anume la 6 iunie 2014, ci numai începând cu 1 iulie 2014;

               I.

               întrucât este evident că acuzațiile nu sunt legate de funcția lui Jean-François Jalkh de deputat în Parlamentul European, ci se referă la activități de natură pur națională sau regională, având în vedere faptul că declarațiile sunt legate de alegerile locale din 23 și 30 martie 2014 din Franța, și de funcția sa de director de publicații ale Frontului Național și de faptul că deținea controlul editorial asupra site-urilor internet ale federației;

               J.

               întrucât acțiunile presupuse nu constituie opinii sau voturi exprimate în cadrul exercitării funcțiilor de deputat în Parlamentul European, în sensul articolului 8 din Protocolul nr. 7 privind privilegiile și imunitățile Uniunii Europene;

               K.

               întrucât nu există nicio suspiciune că s-ar încerca obstrucționarea activității parlamentare a lui Jean-François Jalkh (fumus persecutionis) prin ancheta judiciară, pusă în mișcare în urma plângerii formulate de Asociația „Biroul Național de Vigilență împotriva Antisemitismului (BNVCA)”,

               1.

               hotărăște să ridice imunitatea lui Jean-François Jalkh;

               2.

               încredințează Președintelui sarcina de a transmite imediat prezenta decizie, precum și raportul comisiei competente Ministrului Justiției din Republica Franceză și lui Jean-François Jalkh.

      (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.